text: 
  Det er yderligere ved at være et problem i Zagreb-området, at de 
  store hoteller, der huser tusinder af flygtninge, er ved at gøre klar
   til turistsæsonen, som skal redde stumperne af den kroatiske 
  nationaløkonomi. Det betyder, at flygtningene uden videre sættes på 
  gaden. Dén besked har f.eks. flygtningene på Holiday Inn fået. De 
  skal være ude inden i morgen, mandag. Giv os våben ! Presset på 
  nabolandene for at lempe på visum-politikken vokser, og det gør 
  forbitrelsen blandt almindelige kroatere også:
  
  " Det er i en situation som den nuværende, at terrorisme opstår. Vi 
  er ved at være et folk uden chancer og udsigter. Jeg begynder at 
  forstå palæstinensernes synspunkter, " siger Darko Richter, der er 
  børnelæge i Zagreb.
  
  Efter et års krig siger han lige ud, at hans synspunkter er 
  radikaliseret væsentligt, siden Kroatien erklærede sig uafhængig sidste 
  år:
  
  " Vi kan ikke længere leve af luftbroer og nødhjælps-konvojer. Giv os
   våben ! " siger dr. Richter.
  
  
  
  